དེ་ནས་ལྷོ་སོག་ནང་རྒྱ་ནག་གཞུང་གིས་མི་སེར་སྤེལ་བའི་སྲིད་བྱུས་སྐོར་སྐུ་ཞབས་ཏེམ་སེལ་ཏུ་ཤོབ་ཆུ་ལགས་ཀྱིས་གསུང་དོན།རྒྱ་ནག་གཞུང་གིས་དེང་སྐབས་བོད་དང་ཡུ་གུར་ས་གནས་སུ་མི་སེར་སྤེལ་བའི་སྲིད་བྱུས་ལག་བསྟར་བྱེད་བཞིན་པ་དེ་དག་དེ་སྔ་ལྷོ་སོག་ནང་ཚོད་ལྟ་བྱས་ཟིན་པ་རེད།ལྷོ་སོག་ནང་ལ་མཚོན་ན་རྒྱ་ནག་གཞུང་གིས་མི་རིགས་དབྱེ་འབྱེད་དང་།སོག་པོའི་རིག་གཞུང་།ཡུལ་གོམས་གཤིས་ལུགས་སོགས་རྩ་མེད་བཏང་ནས་དེང་སྐབས་སོག་ཡུལ་རྒྱ་ཡུལ་དུ་བསྒྱུར་ཟིན་པ་རེད།ཅེས་དང་།ད་ཆ་ཛ་དྲག་ཆེ་བའི་དུས་སྐབས་འདིར་ང་ཚོས་མཉམ་རུབ་ཐོག་ནས་རྒྱ་ནག་གཞུང་གི་དམ་བསྒྲགས་ཅན་གྱི་སྲིད་བྱུས་དེར་གདོང་ལེན་བྱེད་དགོས་པ་གནད་དོན་གལ་འགངས་གཙོ་བོ་ཆགས་ཡོད་སྐོར་སོགས་གསུངས།